|  |
| --- |
| **Økonomi**  **Team Udbud**  Ramsherred 5  5700 Svendborg  merete.parsdal@svendborg.dk  www.svendborg.dk |
| 6. oktober 2014  Afdeling: Team Udbud  Ref. Merete Parsdal |
|  |

**Annoncering af prækvalifikation på kaldeanlæg til plejecentre, nødkald til hjemmeplejen samt ubemandet vagtcentral til Svendborg Kommune i totalentreprise**

I medfør af lovbekendtgørelse nr. 1410 af 7. december 2007 om ind-hentning af tilbud på visse offentlige kontrakter (tilbudsloven) afsnit 1 annonceres følgende i totalentreprise:

Svendborg Kommune opfordrer hermed til at ansøge om prækvalifikation på samlet fremtidssikret løsning på levering og installering af kaldeanlæg omfattende:

18 plejecentre med plads til ca. 840 beboere

600 nødkald i private hjem

Server til logning og viderestilling af kald i ubemandet vagtcentral

Support- og serviceaftale

1. **Beskrivelse af opgaven**

Svendborg Kommune ønsker en samlet løsning med kaldeanlæg på de enkelte Plejecentre og nødkald i private hjem indenfor Hjemmeplejen, hvor alle kald er koblet op til den samme server (vagtcentral). Desuden efterspørges tilhørende support og uddannelse af superbrugere. I hele den efterfølgende aftaleperiode skal der kunne indkøbes reservedele og yderligere tilbehør til den tilbudte løsning, ligesom der efterspørges en serviceaftale, indeholdende en softwareopgradering.

Den samlede løsning skal garantere, at kunne modtage signal fra ABA-anlæg.

Der vil blive prækvalificeret mellem 5 og 7 virksomheder, der skal afgive tilbud. Det er afgørende, at de virksomheder, der prækvalificeres har et solidt kendskab til kaldeanlæg og nødkald samt levering af vagtcentralydelser. Det accepteres, at der benyttes underleverandører, såfremt en ansøger ikke kan tilbyde en samlet løsning alene. Bemærk, at udvælgelseskravene 1-4 i afsnit 5. Udvælgelseskriterier også gælder for underleverandøren.

Desuden forventes lyst og evne til nytænkning og udvikling inden for de økonomiske rammer.

1. **Ordregiver**

Svendborg Kommune

Center for Ejendomme og Teknisk Service

Svendborgvej 135, 5762 Vester Skerninge

**Kontaktperson**:

Merete Parsdal

Telefon: 2488 7021

E-mail: [merete.parsdal@svendborg.dk](mailto:merete.parsdal@svendborg.dk)

1. **Tidsplan for den efterfølgende udbudsproces**

Udbudsmaterialet forventes udsendt til de prækvalificerede virksomheder i uge 46 2014 med frist for tilbudsaflevering torsdag, den 15. januar 2015.

Kontraktens startdato forventes at blive 1. marts 2015. Kontraktens udførelse forventes gennemført inden udgangen af 2015.

1. **Frist for modtagelse af og krav til prækvalifikations-ansøgning**

Der er frist for modtagelse af prækvalifikationsansøgning mandag, den 3. november 2014 kl. 12.00. Ansøgningen skal sendes **elektronisk** til kontaktpersonen angivet i pkt. 2.

Ansøger skal sammen med en ansøgning om prækvalifikation fremsende de i pkt. 5 nævnte bilag. Ansøgningen må max fylde 5 A4-sider eksklusiv bilag.

Såfremt bilagene 1 og 2, nævnt i pkt. 5. Udvælgeseskriterier ikke fremsendes i udfyldt og underskrevet stand sammen med ansøgningen om prækvalifikation vil den pågældende ansøgning ikke blive taget i betragtning til prækvalifikation.

1. **Udvælgelseskriterier**

Udvælgelsen af de prækvalificerede virksomheder sker på baggrund af følgende oplysninger:

1. Virksomhedsbeskrivelse, herunder indeholdende firmanavn, adresse, selskabsform, CVR-nummer, telefonnummer samt e-mail adresse (udfyld **bilag 1**).
2. Oplysninger om virksomhedens økonomiske nøgletal for de seneste 3 regnskabsår (udfyld **bilag 1**).
3. Tro-og-love erklæring om ubetalt forfalden gæld til det offentlige, jf. lovbekendtgørelse nr. 336 af 13. maj 1997 (udfyld **bilag 2**).
4. 3 referencer fra sammenlignelige leverancer udført inden for de seneste 3 år (udfyld **bilag 3**).

Oplysninger i Punkt 1-3 er ufravigelige minimumskrav ved udvælgelsen.

Punkt 4 anvendes til vurdering af ansøgerens referencer.

Såfremt ansøger benytter en underleverandør skal oplysningerne i punkt 1 - 4 ligeledes udfyldes for underleverandøren.

Hvis flere end 7 virksomheder opfylder betingelserne for deltagelse, udvælges de ansøgere, der med udgangspunkt i det efterfølgende konkrete udbud, har de bedste og mest velegnede referencer, jf. pkt. 4.

1. **Spørgsmål**

Spørgsmål vedrørende opgaven og prækvalifikationen kan rettes til kontaktpersonen angivet i pkt. 2. Spørgsmål modtages løbende pr e-mail og skal senest være modtaget onsdag den 22. oktober 2014.

Svar på spørgsmål vil være at finde på Svendborg Kommunes hjemmeside senest fredag den 24. oktober 2014.

Link til Svendborg Kommunes hjemmeside: <http://www.svendborg.dk/erhverv/leverand%c3%b8r+til+kommunen/aktuelle+udbud>?

1. **Efterfølgende tildeling af kontrakt**

Kontrakten vil blive tildelt på baggrund af tildelingskriteriet ”økonomisk mest fordelagtige pris”.

1. **Øvrige oplysninger**

Der betales ikke tilbudsvederlag.